Lorikáriovité

Lorikáriovité (Loricariidae), známejšie ako prísavníky, je čeľaď rýb z radu sumcotvarých. Tieto "obrnené sumčeky" pochádzajú zo sladkých vôd Kostariky, Panamy a tropickej Južnej Ameriky. Žijú pri dne.

Majú silný pancier, ktorý u niektorých pokrýva takmer celé telo, u iných chýba na brušnej strane, a len u niekoľko málo z nich im chýba úplne. Sacie ústa majú na spodnej strane tela. Sú prispôsobené na zoškrabovanie rias, ale i na prichytenie sa v prudkom toku rieky.

U akvaristov sú veľmi obľúbené, pretože si hodujú na riasach, ktoré dokážu odstrániť zo všetkých povrchov v akváriu (aj odkiaľ to majiteľ nádrže nedokáže): zo skaly, skla, rastlín, dreva atď. Preto by každý akvarista mal mať jednu z týchto rýb. Najbežnejšie druhy sú Ancistrus a Farlowella.

 Najčastejšie chované druhy 
 Ancistrus cirrhosus – prísavník škvrnitý
 Ancistrus dolichopterus – prísavník modrastý
 Ancistrus multispinis – prísavník šikmochvostý
 Farlowella acus – prísavník ihlicový
 Farlowella amazonum – farlovela amazonská
 Farlowella gracilis
 Farlowella schreitmuelleri
 Hypostomus punctatus (Plecostomus punctatus) – prísavník bodkovaný
 Loricaria parva
 Otocinclus affinis – prísavníček smaragdový
 Otocinclus flexilis – prísavníček pružný
 Pterygoplichthys gibbiceps – prísavník veľkoplutvý
 Rineloricaria filamentosa (Loricaria filamentosa) – obrnenec vláknochvostý

 Iné projekty 

 Zdroj 
akvapedie